Oʻzbekiston pochta markalari roʻyxati (1999). Oʻzbekiston pochtasi 1999-yilda uch xil rangda davlat gerbi tasvirlangan standart markalar, „Oʻzbekiston temir yoʻl transporti tarixi“, „Qorabayirlar“, „Badal qorachi“ nomli oʻzbek xalq ertagi“, „Oʻzbekiston hayvonot dunyosi (sudralib yuruvchilar)“, „Oʻzbekistonning yirtqich qushlari“, „Futbol“, „Ibtidoiy davrdagi hayvonlar“ nomli turkum markalar va „Umumjahon pochta ittifoqining 125 yilligi“, „Muhammadrizo Erniyozbek oʻgʻli Ogahiy“ deb nomlangan yubiley markalar chop etgan. Turkumli markalar koʻp rangli hisoblansa, Gerbli standart va yubiley markalar ikki rangdan iboratdir. „Oʻzbekiston temir yoʻl transporti tarixi“ turkumi. „Oʻzbekiston temir yoʻl transporti tarixi“ turkumi Oʻzbekiston hududida temir yoʻl transporti rivojlanishi tarixiga bagʻishlangan. Markalarda Oʻzbekiston hududida turli yillarda foydalanilgan ransport turlari aks etgan, ularning nomlari oʻzbek tilida yozilgan. Ushbu turkum 7 xil tasvirli markani oʻz ichiga olgan. Bitta varaqda 50 ta marka joylashgan. Markalar oʻlchami 26x37 mm. Perforatsiyasi taroqsimon. „Qorabayirlar“ turkumi. Qorabayir ot zoti qadimgi moʻgʻul, turkman, arab nasldor ot zotlarini chatishtirish orqali Markaziy Osiyo hududida yetishtirilgan ot zotidir. Bu otlar Oʻzbekistonda milliy sport oʻyinlarida qatnashib keladi. Markalar varagʻida 8 ta marka joylashtirilgan boʻlib, unda uchta marka ketma-ket almashib kelgan. Varaq hoshiyasida ot abzali koʻrinishida naqshlar mavjud. Varaqning pastki qismida oʻzbek tilida „Qorabayirlar“ deb yozilgan. Markalar bir necha xil rangda ishlangan, ofset usulida bosilgan. Oʻlchami: 42x30 mm. Perforatsiyasi taroqsimon. „Badal qorachi“ nomli oʻzbek xalq ertagi“ turkumi. Ushbu turkum „Badal qorachi“ nomli oʻzbek xalq ertagiga bagʻishlangan. Ertak uch dovyurak aka-uka haqida. Badal qorachi kenja ukaning ukaning ismi. Ertak baxt va haqiqat uchun kurash mavzusidadir. „Badal qorachi“ markalar turkumi 1 ta kupon, 7 ta marka va 1 blokdan iborat. Markalar bir necha rangli, ofset usulida silliq qogʻozga bosilgan. Markalar oʻlchami 30x42 mm. „Oʻzbekiston hayvonot dunyosi (sudralib yuruvchilar)“ turkumi. „Oʻzbekiston hayvonot dunyosi (sudralib yuruvchilar)“ turkumiga Oʻzbekiston hududida yashovchi noyob sudralib yuruvchilar kiritilgan. Ushbu turkum 7 ta marka, 1 blokdan iborat. Sudralib yuruvchilarning nomi lotin tilida yozilgan. Markalar bir necha ranglarda ishlangan, oq silliq qogʻozga ofset usulida bosilgan. Perforatsiyasi taroqsimon. „Umumjahon pochta ittifoqining 125 yilligi“ markasi. Ushbu marka 1874-yilda Shveysariyaning Bern shahrida tashkil etilgan Umumjahon pochta ittifoqining 125 yillik yubileyiga bagʻishlangan. Oʻzbekiston ushbu ittifoqqa 1994-yil oktyabrida aʼzo boʻlgan. Marka ikki xil rangli, oq silliq qogʻozga ofset usulida bosilgan. Oʻlchami 26x37 mm. Perforatsiyasi taroqsimon. „Muhammadrizo Erniyozbek oʻgʻli Ogahiy“ markasi. Mazkur marka shoir, tarixchi va tarjimon Ogahiy (1809–1874) tavalludining 190 yilligiga bagʻishlangan. Marka ikki xil rangda, oq silliq qogʻozga ofset usulida bosilgan. Oʻlchami: 30x42 mm, Perforatsiyasi taroqsimon. „Oʻzbekistonning yirtqich qushlari“ turkumi. Oʻzbekiston faunasida 39 turdagi yirtqich qush boʻlib, ularning koʻpi „Qizil kitob“ga kiritilgan. „Oʻzbekistonning yirtqich qushlari“ markalar turkumiga noyob, ehtiyotlanadigan qushlardan baʼzilarining tasviri kiritilgan. Markalarda qushlarning nomi lotin tilida yozilgan. Mazkur turkum 7 ta pochta markasi hamda 1 ta pochta blokini oʻz ichiga oladi. Markalar bir necha xil rangda ishlangan. „Futbol“ turkumi. Futbolga bagʻishlangan ushbu turkum 7 ta marka va 1 blokdan tashkil topgan. Markalarda futbolchilarning oʻyinning turli vaqtlardagi koʻrinishlari aks ettirilgan. Markalar bir necha ranglarda ishlangan. Ofset usulida chop etilgan. Perforatsiyasi taroqsimon. „Ibtidoiy davrdagi hayvonlar“ turkumi. Ushbu turkumdan Yerda asosan muzlik davrigacha, issiq va nam iqlimda, tropik oʻrmonlarda yashagan ulkan yirtqich va oʻtxoʻr jonivorlar tasviri oʻrin olgan. Turkum 8 ta markadan iborat. Markalar bir necha xil rangda ishlangan. Oq silliq qogʻozga ofset usulida chop etilgan.